Държавен вестник, бр. 58, 2025 г., стр. 85

БРОЙ  58	
Д Ъ Р Ж А В Е Н  В Е С Т Н И К 	
СТР.  85   
11. да извиква началника на караула при 
откриване на неизправност по оградите или 
охранявания обект и при нарушения на реда 
близо до своя или съседния пост.
Чл. 399. (1) Часовият на пост държи оръ­
жието в положение „за стрелба – стоешком“ 
(приложение № 35), а чантите (сумките, так­
тическите елечета) с пълнителите (патроните) 
трябва да бъдат закопчани.
(2) При гасене на пожар или при борба със 
стихийно бедствие на часовия се разрешава да 
държи оръжието си в положение през рамо.
Чл. 400. (1) На часовия се забранява: да 
лежи, да спи; да седи; да се подпира; да пише; 
да чете; да пее; да разговаря; да яде; да пие 
течности (с изключение на вода); да пуши; 
да употребява наркотици и други упойващи 
вещества; да удовлетворява естествените си 
нужди; да приема от когото и да било и да 
предава на когото и да било каквито и да е 
предмети и да поставя без причина патрон 
в патронника.
(2) Часовият трябва да отговаря на въп­
росите само на началника на караула, на 
неговия помощник, на своя разводач и на 
лицата, пристигнали на проверка.
Чл. 401. Часовият употребява оръжие без 
предупреждение при:
1. въоръжено нападение или при заплаха 
с огнестрелно оръжие срещу него;
2. въоръжено нападение върху охранявания 
обект или субект;
3. навлезли в района на поста или охраня­
вания обект безпилотни летателни апарати.
Чл. 402. (1) Часовият е длъжен да се при­
крие и спре с вик „Стой, назад!“, „Стой, на 
място!“ или „Стой, заобиколи отдясно (отля­
во)!“, „Кръгом!“ всяко лице, приближаващо 
се към поста или към забранената граница, 
обозначена с указатели (табели), с изключе­
ние на началника на караула, помощник-на­
чалника на караула, своя разводач и лицата, 
придружавани от тях.
(2) Когато приближаващият се не изпъл­
ни тези команди, часовият предупреждава 
нарушителя с вик „Стой, ще стрелям!“ и го 
задържа, командвайки му „Легни!“, „Стой на 
място!“, „Кръгом!“ или „Горе ръцете!“. Часови­
ят съобщава с определен сигнал в караулното 
помещение за задържания нарушител и без 
да отслабва вниманието си, продължава да 
охранява поверения си пост (обект) и да следи 
за поведението на нарушителя.
(3) Когато нарушителят не изпълни коман­
дите по ал. 2, часовият зарежда оръжието и 
произвежда предупредителен изстрел в без­
опасна посока. При продължаване придвиж­
ването му към поста (премине забранената 
граница и проникне в охранявания обект) 
часовият стреля във въздуха по посока на 
нарушителя, като пази живота и здравето 
му, след което извиква началника на караула 
или разводача.
Чл. 403. (1) При лоша видимост (нощем, 
мъгла, буря, виелица и др.), когато от разстоя­
нието, посочено в таблицата за постовете, ча­
совият не може да разпознае приближаващите 
се към поста или към забранената граница, 
той ги спира с вик „Стой, кой идва?“. Ако не 
последва отговор, часовият предупреждава 
„Стой, ще стрелям!“ и действа съгласно чл. 402.
(2) Когато на вика на часовия последва 
отговор „Идва началникът на караула (по­
мощник-началникът на караула, разводачът)“, 
часовият заповядва „Началникът на караула 
(помощник-началникът на караула, развода­
чът) при мен, останалите на място!“. При не­
обходимост часовият изисква приближаващия 
се към него да освети лицето си и да си каже 
фамилията, други данни или уточнена парола. 
След като се убеди, че това е действително 
началникът на караула (помощник-началникът 
на караула, разводачът), часовият допуска при 
себе си всички пристигнали лица.
(3) Когато лицето или намиращите се с 
него лица не изпълняват искането на часовия 
да останат на място, часовият предупрежда­
ва нарушителите с вик „Стой, ще стрелям!“. 
Когато нарушителите не изпълнят това пре­
дупреждение, часовият стреля във въздуха.
(4) При необходимост да защити себе си или 
охранявания пост (обект) часовият трябва да 
действа решително с ножа (щика), приклада 
или други предмети.
Чл. 404. (1) При възникване на пожар на 
поста часовият незабавно съобщава за това с 
определен сигнал в караулното помещение и 
без да прекратява наблюдението на охранява­
ния обект, взема мерки за гасене на пожара.
(2) При пожар в района на охранявания 
обект, който има външна и вътрешна ограда, 
или в близост до него часовият съобщава за 
това в караулното помещение, като продъл­
жава да носи службата на поста.
Чл. 405. При внезапно заболяване (раня­
ване) часовият извиква с определен сигнал 
разводача или началника на караула, като 
продължава да носи службата.
Чл. 406. Само в крайни, нетърпящи отлага­
не случаи или при неизправност на средствата 
за комуникация и сигнализация часовият може 
да извика на поста началника на караула или 
разводача чрез изстрел във въздуха.
Чл. 407. Часовият взема „за почест“ на 
командира (началника) на военното формиро­
вание, на оперативния дежурен (дежурния по 
военно формирование) и на всички генерали 
(адмирали) от въоръжените сили. На остана­
лите началници, преминаващи покрай него, 
той застава „мирно“. През нощта от 22 ч. до 
6 ч. часовият не взема „за почест“, а само 
застава „мирно“.